WooCommerce Plugin จัดการการขนส่งมีอยู่ 2 รูปแบบ คือปลั๊กอิน ของ WooCommerce Wordpress และ ปลั๊กอินของผู้ให้บริการขนส่ง ซึ่งรูปแบบแรกจะมีให้เลือกระหว่าง Flat Rate Shipping Plugin ที่ให้ร้านค้าตั้งอัตราค่าจัดส่งแบบคงที่ตามเงื่อนไขที่ต้องการ เช่น ตามประเภทสินค้าหรือจำนวนของ และ Weight Based Shipping Plugin ที่ให้ร้านค้าตั้งค่าจัดส่งตามน้ำหนักของสินค้าที่ลูกค้าสั่งซื้อ เช่น สินค้าน้ำหนักระหว่าง 100 - 200 ก. คิดค่าขนส่ง 50 บ. เป็นต้น ส่วนปลั๊กอินของผู้ให้บริการขนส่งนั้น ให้ร้านค้าออนไลน์เชื่อมต่อร้านกับระบบหลังบ้านของบริการขนส่งโดยตรง และใช้ระบบการคำนวณค่าขนส่งและการตั้งค่าต่างๆ ของบริการขนส่งได้ จุดเด่นของปลั๊กอินรูปแบบนี้คือสามารถตั้งค่าให้มีการเรียกบริการขนส่งทันทีเมื่อมีออเดอร์เข้ามา ช่วยให้ร้านค้าลดขั้นตอนการจัดการการขนส่งและส่งของให้ลูกค้าได้รวดเร็วยิ่งขึ้น ผู้ให้บริการขนส่งที่มี WooCommerce Shipping Plugin คือบริษัท Deliveree DHL และ SHIPPOP